ПРИЛОЖЕНИЕ

**ПРИЛОЖЕНИЕ I: Мита на ЕС за продукти с произход от държавите по СИП ЮАОР — част 1**

**ПРИЛОЖЕНИЕ I**

**МИТА НА ЕС ЗА ПРОДУКТИ С ПРОИЗХОД ОТ ДЪРЖАВИТЕ ПО СИП ЮАОР**

**ЧАСТ I**

**ОБЩИ БЕЛЕЖКИ**

1. Когато дадена поетапна категория е обозначена с буква, отстъпката или частта от отстъпката, описана в настоящото ПРИЛОЖЕНИЕ, се прилага от датата на влизане в сила на настоящото споразумение, предвидена в член 113, параграф 2, или от съответната дата на временно прилагане на настоящото споразумение, предвидена в член 113, параграф 4, в зависимост от това коя от двете дати е по-ранна, за стоките с произход от държава по СИП ЮАОР и представени за митническо оформяне в ЕС.

2. Когато дадена поетапна категория, обозначена с буква, допълнително е обозначена със звездичка („\*“), отстъпката или частта от отстъпката, описана в настоящото ПРИЛОЖЕНИЕ, се прилага от датата, на която са изпълнени и двете условия, посочени в член 113, параграфи 5 и 6, за стоките с произход от държава по СИП ЮАОР и представени за митническо оформяне в ЕС.

3. Когато в колоната, озаглавена „Поетапна категория за Южна Африка“, в графика в ЧАСТ II е посочено мито вместо обозначена с буква поетапна категория, въпросното мито, описано в настоящото ПРИЛОЖЕНИЕ, се прилага от датата, посочена в точка 1.

4. Общите препратки към дадена категория стоки, фигуриращи в квадратни скоби в раздели А и Б, са поместени единствено с ориентировъчна цел. Продуктовият обхват на всяка поетапна категория е конкретно определен в графика в част II.

5. В допълнение към изискванията на член 23, параграф 5, на датата на влизане в сила на настоящото споразумение ЕС уведомява Министерството на търговията и промишлеността на Южна Африка за списъка на митата, прилагани от нея в деня преди влизането в сила на настоящото споразумение, за стоките с произход от Южна Африка, отнесени към поетапни категории „B\*“ и „C\*“. В срок от един месец след уведомлението, предвидено в настоящата точка, ЕС прави публично достояние този списък в съответствие с вътрешните си процедури. Комитетът по търговия и развитие приема гореупоменатия списък, представен от ЕС, на първото си заседание след уведомяването за него и публикуването му.

**РАЗДЕЛ А**

**ПРЕМАХВАНЕ НА МИТАТА**

6. Освен ако в графика на ЕС, включен в ЧАСТ II от настоящото ПРИЛОЖЕНИЕ, не е предвидено друго, в съответствие с член 24 по отношение на премахването на митата от ЕС се прилагат следните поетапни категории:

а) митата върху стоките с произход, отнесени към поетапна категория „А“ в графика на ЕС, се премахват на датата, посочена в точка 1 от настоящото ПРИЛОЖЕНИЕ;

б) митата върху стоките с произход, отнесени към поетапна категория „А\*“ в графика на ЕС, се премахват на датата, посочена в точка 2 от настоящото ПРИЛОЖЕНИЕ;

в) [*риби*] митата върху стоките с произход, отнесени към поетапна категория „B\*“ в графика на ЕС, се премахват постепенно в съответствие със следните разпоредби:

i) на датата, посочена в точка 2 от настоящото ПРИЛОЖЕНИЕ, всяко мито се намалява на 83 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

ii) на датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 67 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

iii) една година след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 50 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

iv) две (2) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 33 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

v) три (3) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 17 % от митото на ЕС, прилагано за стоките с произход от Южна Африка в деня преди влизането в сила на настоящото споразумение, и

vi) четири (4) години след датата 1 януари, следваща датата, посочена в точка 2 от настоящото ПРИЛОЖЕНИЕ, се премахват останалите мита;

г) [*риби*] митата върху стоките с произход, отнесени към поетапна категория „C\*“ в графика на ЕС, се премахват постепенно в съответствие със следните разпоредби:

i) на датата, посочена в точка 2 от настоящото ПРИЛОЖЕНИЕ, всяко мито се намалява на 90 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

ii) на датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 80 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

iii) една година след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 70 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

iv) две (2) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 60 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

v) три (3) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 50 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

vi) четири (4) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 40 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

vii) пет (5) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 30 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

viii) шест (6) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 20 % от митото на ЕС, прилагано за стоките с произход от Южна Африка в деня преди влизането в сила на настоящото споразумение,

ix) седем (7) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 10 % от митото на ЕС, прилагано за стоките с произход от Южна Африка в деня преди влизането в сила на настоящото споразумение, и

x) осем (8) години след датата 1 януари, следваща датата, посочена в точка 2 от настоящото ПРИЛОЖЕНИЕ, се премахват останалите мита;

д) [*сладки портокали*] митата върху стоките с произход, отнесени към поетапна категория „D\*“ в графика на ЕС, не са обхванати от поетите ангажименти за намаляване на тарифните ставки от датата, посочена в точка 1 на настоящото ПРИЛОЖЕНИЕ, с изключение на следните периоди:

* 1 юни — 15 октомври, в който период не се прилага мито, и
* 16 октомври — 30 ноември, считано от датата, посочена в точка 2 от настоящото ПРИЛОЖЕНИЕ, в който период митата се премахват постепенно в съответствие със следните разпоредби:

i) на датата, посочена в точка 2 от настоящото ПРИЛОЖЕНИЕ, всяко мито се намалява на 91 % от базовото мито,

ii) на датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 82 % от базовото мито,

iii) една година след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 73 % от базовото мито,

iv) две (2) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 64 % от базовото мито,

v) три (3) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 55 % от базовото мито,

vi) четири (4) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 45 % от базовото мито,

vii) пет (5) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 36 % от базовото мито,

viii) шест (6) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 27 % от базовото мито,

ix) седем (7) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 18 % от базовото мито,

x) осем (8) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 9 % от базовото мито, и

xi) девет (9) години след датата 1 януари, следваща датата, посочена в точка 2 от настоящото ПРИЛОЖЕНИЕ, се премахват останалите мита.

7. Митата върху стоките с произход, включени в позициите от поетапна категория „Х“ в графика на ЕС, не са обхванати от поетите ангажименти за намаляване на тарифните ставки.

**РАЗДЕЛ Б**

**ТАРИФНИ КВОТИ (ТК) ЗА ОПРЕДЕЛЕНИ СТОКИ**

8. ТК, отпуснати от ЕС по силата на настоящото споразумение, се разпределят в хронологичния ред на постъпване на съответните заявления.

9. ТК, които са били прилагани при вноса в ЕС на продукти с произход от Южна Африка в съответствие със СТРС („ТК по СТРС“) и които са отпуснати по силата на настоящото споразумение при същите условия, се прилагат от датата, посочена в точка 1 от настоящото ПРИЛОЖЕНИЕ. В случай че датата, посочена в точка 1 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството от продукта, внесено в ЕС в рамките на ТК по СТРС от 1 януари на годината на датата, посочена в точка 1 от настоящото ПРИЛОЖЕНИЕ, до тази дата, се изважда от количеството от продукта, което може да бъде внесено в ЕС в рамките на съответната ТК, предвидена по силата на настоящото споразумение.

10. Митата върху стоките, внесени в количества, надвишаващи посочените в настоящия раздел, се третират, дори в отсъствие на идентификация в този смисъл в графика на ЕС, в съответствие с поетапна категория „Х“, както е описано в точка 7 от раздел А.

11. Независимо от разпоредбите на член 116, по искане на едната или другата страна страните подлагат на преглед управлението на тарифните квоти, включително с оглед на ефикасността по отношение на осигуряването на запълването на квотите. Страните могат да формулират препоръки за адаптиране на действието на тарифните квоти в зависимост от резултатите от този преглед.

12. Следните поетапни категории се прилагат за ТК, отпуснати от ЕС по реда на член 24, параграф 2:

а) *[обезмаслено мляко на прах]* Сумарното количество на стоки с произход от поетапна категория „Е\*“, което е разрешено да бъде внасяно безмитно всяка календарна година, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |
| --- |
| Количество |
| (в метрични тонове) |
| 500 |

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК, което е приложимо за останалата част от въпросната календарна година, се намалява пропорционално на оставащия брой дни в рамките на посочената календарна година.

б) *[масло]* Сумарното количество на стоки с произход от поетапна категория „F\*“, което е разрешено да бъде внасяно безмитно всяка календарна година, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |
| --- |
| Количество |
| (в метрични тонове) |
| 500 |

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК, което е приложимо за останалата част от въпросната календарна година, се намалява пропорционално на оставащия брой дни в рамките на посочената календарна година.

в) *[цветя: рози, орхидеи и хризантеми]* Сумарното количество на стоки с произход от поетапна категория „G\*“, което е разрешено да бъде внасяно всяка календарна година при мито в размер на 50 % от прилаганата ставка за НОН, считано от датата, посочена в точка 1 от настоящото ПРИЛОЖЕНИЕ, до датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година |  | Количество |
|  |  | (в метрични тонове) |
|  |  |  |
| 2015 г. |  | 725 |
| 2016 г. |  | 740 |
| 2017 г. |  | 755 |
| 2018 г. |  | 770 |
| 2019 г. |  | 785 |
| 2020 г. |  | 800 |

След 2020 г. ТК се увеличава с 15 метрични тона годишно.

В рамките на календарната година ТК се прилага от 1 юни до 31 октомври за орхидеи (код по КН 0603.13.00) и от 1 ноември до 31 май за рози (код по КН 0603.11.00) и хризантеми (код по КН 0603.14.00).

Освен това от 1 ноември до 31 май митата върху орхидеите (код по КН 0603.13.00) се премахват и се разрешава тези стоки да бъдат внасяни безмитно всяка календарна година.

Считано от датата, посочена в точка 2 от настоящото ПРИЛОЖЕНИЕ, митата и ТК за стоките с произход от тази поетапна категория се премахват.

г) *[цветя: кремове и „други“]* Сумарното количество на стоки с произход от поетапна категория „H\*“, което е разрешено да бъде внасяно от 1 юни до 31 октомври всяка календарна година при мито в размер на 50 % от прилаганата ставка за НОН, считано от датата, посочена в точка 1 от настоящото ПРИЛОЖЕНИЕ, до датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година |  | Количество |
|  |  | (в метрични тонове) |
|  |  |  |
| 2015 г. |  | 870 |
| 2016 г. |  | 888 |
| 2017 г. |  | 906 |
| 2018 г. |  | 924 |
| 2019 г. |  | 942 |
| 2020 г. |  | 960 |

След 2020 г. ТК се увеличава с 18 метрични тона годишно.

Освен това от 1 ноември до 31 май митата върху стоките с произход се премахват и се разрешава през този период за всяка календарна година посочените стоки да бъдат внасяно безмитно.

Считано от датата, посочена в точка 2 от настоящото ПРИЛОЖЕНИЕ, митата и ТК за стоките с произход от тази поетапна категория се премахват.

д) *[цветя: различни от свежите]* Сумарното количество на стоки с произход от поетапна категория „I\*“, което е разрешено да бъде внасяно всяка календарна година при мито в размер на 25 % от прилаганата ставка за НОН, считано от датата, посочена в точка 1 от настоящото ПРИЛОЖЕНИЕ, до датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година |  | Количество |
|  |  | (в метрични тонове) |
|  |  |  |
| 2015 г. |  | 725 |
| 2016 г. |  | 740 |
| 2017 г. |  | 755 |
| 2018 г. |  | 770 |
| 2019 г. |  | 785 |
| 2020 г. |  | 800 |

След 2020 г. ТК се увеличава с 15 метрични тона годишно.

Считано от датата, посочена в точка 2 от настоящото ПРИЛОЖЕНИЕ, митата и ТК за стоките с произход от тази поетапна категория се премахват.

е) *[ягоди]* Сумарното количество на стоки с произход от поетапна категория „J“, което е разрешено да бъде внасяно безмитно всяка календарна година, считано от датата, посочена в точка 1 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година |  | Количество |
|  |  | (в метрични тонове) |
|  |  |  |
| 2015 г. |  | 370,0 |
| 2016 г. |  | 377,5 |
| 2017 г. |  | 385,0 |
| 2018 г. |  | 392,5 |
| 2019 г. |  | 400,0 |
| 2020 г. |  | 407,5 |

След 2020 г. ТК се увеличава със 7,5 метрични тона годишно.

ж) *[захар]* Сумарното количество на стоки с произход от поетапна категория „K\*“, което е разрешено да бъде внасяно безмитно всяка календарна година, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |  |
| --- | --- | --- | --- |
|  | Количество рафинирана захар или захар от захарна тръстика, предназначена за рафиниране |  | Количество захар от захарна тръстика, предназначена за рафиниране |
|  | (в метрични тонове) |  | (в метрични тонове) |
|  | 50 000 |  | 100 000 |

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството от ТК, което е приложимо за останалата част от въпросната календарна година, съответно се намалява пропорционално на оставащия брой дни в рамките на посочената календарна година.

з) *[бял кристален прах]* Сумарното количество на стоки с произход от поетапна категория „L\*“, което е разрешено да бъде внасяно безмитно всяка календарна година, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |
| --- |
| Количество |
| (в метрични тонове) |
| 500 |

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК, което е приложимо за останалата част от въпросната календарна година, се намалява пропорционално на оставащия брой дни в рамките на посочената календарна година.

и) *[конфитюри от цитрусови плодове]* Сумарното количество на стоки с произход от поетапна категория „M\*“, което е разрешено да бъде внасяно всяка календарна година при мито в размер на 50 % от прилаганата ставка за НОН, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |
| --- |
| Количество |
| (в метрични тонове) |
| 100 |

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК, което е приложимо за останалата част от въпросната календарна година, се намалява пропорционално на оставащия брой дни в рамките на посочената календарна година.

й) *[консервирани плодове, с изключение на консервирани тропически плодове]* Сумарното количество на стоки с произход от поетапна категория „N\*“, което е разрешено да бъде внасяно всяка календарна година при мито в размер на 50 % от прилаганата ставка за НОН, считано от датата, посочена в точка 1 от настоящото ПРИЛОЖЕНИЕ, до датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година | Количество круши, кайсии и праскови | Количество смеси от нетропически плодове |
|  | (в метрични тонове) | (в метрични тонове) |
|  |  |  |
| 2015 г. | 59 630,25 | 26 552,20 |
| 2016 г. | 60 866,00 | 27 102,40 |
| 2017 г. | 62 102,75 | 27 652,60 |
| 2018 г. | 63 339,50 | 28 202,80 |
| 2019 г. | 64 576,25 | 28 753,00 |
| 2020 г. | 65 813,00 | 29 303,20 |

След 2020 г. ТК се увеличава годишно с 1236,75 метрични тона за круши, кайсии и праскови и с 550,20 метрични тона за смеси от нетропически плодове.

Считано от датата, посочена в точка 2 на настоящото ПРИЛОЖЕНИЕ:

* сумарното количество на стоки с произход от тази поетапна категория, което е разрешено да бъде внасяно всяка календарна година, е уточнено по-долу:

|  |
| --- |
| Количество |
| (в метрични тонове) |
| 57 156 |

* митата се премахват постепенно в съответствие със следните разпоредби:

i) на датата, посочена в точка 2 от настоящото ПРИЛОЖЕНИЕ, всяко мито се намалява на 45 % от прилаганата ставка за НОН,

ii) на датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 41 % от прилаганата ставка за НОН,

iii) една година след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 36 % от прилаганата ставка за НОН,

iv) две (2) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 32 % от прилаганата ставка за НОН,

v) три (3) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 27 % от прилаганата ставка за НОН,

vi) четири (4) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 23 % от прилаганата ставка за НОН,

vii) пет (5) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 18 % от прилаганата ставка за НОН,

viii) шест (6) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 14 % от прилаганата ставка за НОН,

ix) седем (7) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 9 % от прилаганата ставка за НОН,

x) осем (8) години след датата 1 януари, следваща датата, посочена в точка 2 от настоящото ПРИЛОЖЕНИЕ, всяко мито допълнително се намалява на 5 % от прилаганата ставка за НОН, и

xi) девет (9) години след датата 1 януари, следваща датата, посочена в точка 2 от настоящото ПРИЛОЖЕНИЕ, се премахват останалите мита.

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК за останалата част от въпросната година е 57 156 метрични тона, намалени с количеството, внесено в рамките на ТК по СТРС и настоящото споразумение в периода от 1 януари на същата календарна година до датата, посочена в точка 2 от настоящото ПРИЛОЖЕНИЕ.

к) *[консервирани тропически плодове]* Сумарното количество на стоки с произход от поетапна категория „O\*“, което е разрешено да бъде внасяно всяка календарна година при мито в размер на 50 % от прилаганата ставка за НОН, считано от датата, посочена в точка 1 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година |  | Количество |
|  |  | (в метрични тонове) |
|  |  |  |
| 2015 г. |  | 2900 |
| 2016 г. |  | 2960 |
| 2017 г. |  | 3020 |
| 2018 г. |  | 3080 |
| 2019 г. |  | 3140 |
| 2020 г. |  | 3200 |

След 2020 г. ТК се увеличава с 60 метрични тона годишно.

Считано от датата, посочена в точка 2 от настоящото ПРИЛОЖЕНИЕ, митата за стоките от тази поетапна категория, класирани в код по КН на ЕС 2007.99.50, се премахват, а вносът на тези стоки престава да бъде предмет на условията на ТК или да се взема предвид при запълването на квотите.

л) *[замразен сок от портокали]* Сумарното количество на стоки с произход от поетапна категория „P\*“, което е разрешено да бъде внасяно всяка календарна година при мито в размер на 50 % от прилаганата ставка за НОН, считано от датата, посочена в точка 1 от настоящото ПРИЛОЖЕНИЕ, е уточнено по-долу:

|  |  |  |  |  |
| --- | --- | --- | --- | --- |
|  | Година |  | Количество |  |
|  |  |  | (в метрични тонове) |  |
|  |  |  |  |  |
|  | 2015 г. |  | 1015 |  |
|  | 2016 г. |  | 1036 |  |
|  | 2017 г. |  | 1057 |  |
|  | 2018 г. |  | 1078 |  |
|  | 2019 г. |  | 1099 |  |
|  | 2020 г. |  | 1120 |  |

След 2020 г. количеството по ТК се увеличава с 21 метрични тона годишно.

Считано от датата, посочена в точка 2 от настоящото ПРИЛОЖЕНИЕ, митата върху за стоките с произход, внасяни в рамките на тази ТК, се премахват.

м) *[сок от ябълки и сок от ананас]* Сумарното количество на стоки с произход от поетапна категория „Q\*“, което е разрешено да бъде внасяно всяка календарна година при мито в размер на 50 % от прилаганата ставка за НОН, считано от датата, посочена в точка 1 от настоящото ПРИЛОЖЕНИЕ, до датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |  |  |
| --- | --- | --- | --- | --- |
|  | Година |  | Количество  |  |
|  |  |  | (в метрични тонове) |  |
|  | 2015 г.2016 г.2017 г.2018 г.2019 г.2020 г. |  | 725074007550770078508000 |  |

След 2020 г. количеството в рамките на квотата се увеличава със 150 метрични тона годишно.

Считано от датата, посочена в точка 2 на настоящото ПРИЛОЖЕНИЕ:

* митата и ТК за стоките от тази поетапна категория, класирани в кодове по КН на ЕС 2009.41.92 (с изключение на стоките със стойност, непревишаваща 30 EUR на 100 kg нетно тегло) и 2009.49.30, се премахват, и
* сумарното количество стоки с произход за останалите стоки от тази поетапна категория, което е разрешено да бъде внасяно всяка календарна година при мито в размер на 50 % от прилаганата ставка за НОН, е 47 % от сумарното количество, посочено в таблицата по-горе и съответстващо на годината на датата, посочена в точка 2 от настоящото ПРИЛОЖЕНИЕ.

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК за останалата част от въпросната година е 47 % от сумарното количество, посочено в таблицата по-горе и съответстващо на годината на датата, посочена в точка 2 от настоящото ПРИЛОЖЕНИЕ, намалено с количеството на тези останали стоки, внесени в рамките на ТК по СТРС и настоящото споразумение в периода от 1 януари на същата календарна година до датата, посочена в точка 2 от настоящото ПРИЛОЖЕНИЕ.

За всяка следваща календарна година количеството в рамките на ТК се увеличава със 70,5 метрични тона годишно, с изключение на периода от десет (10) календарни години, считано от календарната година, следваща датата, посочена в точка 2 от настоящото ПРИЛОЖЕНИЕ, през който период количеството в рамките на ТК се увеличава допълнително с 46,5 метрични тона годишно, което означава годишно увеличение от 117,0 метрични тона.

н) *[активна мая]* Сумарното количество на стоки с произход от поетапна категория „R\*“, което е разрешено да бъде внасяно безмитно всяка календарна година, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |
| --- |
| Количество |
| (в метрични тонове) |
| 350 |

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК, което е приложимо за останалата част от въпросната календарна година, се намалява пропорционално на оставащия брой дни в рамките на посочената календарна година.

о) *[вина]*

1. Либерализирани вина

Митата върху стоките с произход, които са предвидени в позициите от поетапни категории „S“ и „S\*“ и които:

i) са с действително алкохолно съдържание по обем, превишаващо 18 %, или

ii) са с действително алкохолно съдържание по обем, непревишаващо 13 %, и са различни от белите вина, както и от тези в съдове с вместимост 2 литра или по-малко,

се премахват, а тези стоки се разрешава да бъдат внасяни безмитно, считано от датата, посочена в точка 1 от настоящото ПРИЛОЖЕНИЕ.

2. ТК по СТРС

Сумарното количество на стоките с произход от поетапна категория „S“, различни от либерализираните вина и чието действително алкохолно съдържание по обем не превишава 15 %, което е разрешено да бъде внасяно безмитно всяка календарна година, считано от датата, посочена в точка 1 от настоящото ПРИЛОЖЕНИЕ, до датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година |  | Количество  |
|  |  | (в литри) |
|  |  |  |
| 2015 г. |  | 49 067 000 |
| 2016 г. |  | 50 126 000 |
| 2017 г. |  | 51 185 000 |
| 2018 г. |  | 52 244 000 |
| 2019 г. |  | 53 303 000 |
| 2020 г. |  | 54 362 000 |

След 2020 г. количеството в рамките на квотата се увеличава с 1 059 000 литра годишно.

3. ТК, приложима след датата, посочена в точка 2 на настоящото ПРИЛОЖЕНИЕ

Сумарното количество на стоки с произход от поетапни категории „S“ и „S\*“, различни от либерализираните вина, което е разрешено да бъде внасяно безмитно всяка календарна година, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |  |  |
| --- | --- | --- |
| Година | Квота за вина A:Количество вино в съдове с вместимост, непревишаваща 2 l | Квота за вина B:Количество вино в съдове с каквато и да е вместимост |
|  | (в литри) | (в литри) |
| 1 | 77 000 000 | 33 000 000 |
| 2 | 77 741 300 | 33 317 700 |
| 3 | 78 482 600 | 33 635 400 |
| 4 | 79 223 900 | 33 953 100 |
| 5 | 79 965 200 | 34 270 800 |

Всяка календарна година след това ТК се увеличава годишно със 741 300 литра за продукти от квота за вина A и с 317 700 литра за продукти от квота за вина B.

От 1 септември всяка година продуктите в съдове с каквато и да е вместимост могат да бъдат внасяни в рамките на квота за вина A за останалата част от календарната година.

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, общото количество вино по квота за вина A и квота за вина B за останалата част от посочената година е сбор от:

а) количеството на ТК по СТРС през посочената календарна година, намалено с количеството, внесено в рамките на квотата преди датата, посочена в точка 2 от настоящото ПРИЛОЖЕНИЕ; и

б) 110 милиона литра, намалени с количеството на ТК по СТРС през посочената календарна година, като получената разлика се намалява пропорционално на оставащия брой дни в рамките на същата календарна година.

В случай че датата, посочена в точка 2 от настоящото ПРИЛОЖЕНИЕ, е преди 31 август на посочената календарна година, количеството на ТК по-горе се разделя между квота за вина A и квота за вина B в същото съотношение като указаното в таблицата по-горе за година 1 (70:30) до 31 август на същата година. От 1 септември на посочената година продуктите в съдове с каквато и да е вместимост могат да бъдат внасяни в рамките на квота за вина A за останалата част от същата година.

Без да се засягат разпоредбите на точка 11 от настоящото ПРИЛОЖЕНИЕ, може да бъдат преразгледани както разпределените количества по квоти за вина A и B, така и датата, от която вино в съдове с каквато и да е вместимост може да бъде внасяно в рамките на квота за вина A.

п) *[етанол]* Сумарното количество на стоки с произход от поетапна категория „T\*“, което е разрешено да бъде внасяно безмитно всяка календарна година, считано от датата, посочена в точка 2 от настоящото ПРИЛОЖЕНИЕ, е уточнено по-долу:

|  |
| --- |
| Количество |
| (в метрични тонове) |
| 80 000 |

В случай че датата, посочена в точка 2 от настоящото ПРИЛОЖЕНИЕ, съответства на дата след 1 януари, но преди 31 декември на същата календарна година, количеството по ТК, което е приложимо за останалата част от въпросната календарна година, се намалява пропорционално на оставащия брой дни в рамките на посочената календарна година.

**ЧАСТ II**

**ГРАФИК ЗА ПРЕМАХВАНЕ НА МИТАТА НА ЕС**

**Връзка с Комбинираната номенклатура (КН) на Европейската общност**

Разпоредбите на настоящия график в общия случай са формулирани при използване на терминологията от КН, като тълкуването на разпоредбите на настоящия график, включително продуктовият обхват на подпозициите от настоящия график, се урежда от общите забележки и забележките към разделите и главите от КН. Доколкото са идентични със съответните разпоредби на КН, разпоредбите на настоящия график имат същото значение като съответните разпоредби на КН.

**[Графикът на ЕС и допълнението към него да бъдат поместени тук]**